Document ID: 31990D0016

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 20ής Δεκεμβρίου 1989
σχετικά με τη δημιουργία στην Ολλανδία υπηρεσίας ταχείας επίδοσης αλληλογραφίας
(Το κείμενο στην ολλανδική γλώσσα είναι το μόνο αυθεντικό)
(90/16/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 90 παράγραφοι 1 και 3,
Αφού έδωσε στις ολλανδικές αρχές τη δυνατότητα να γνωστοποιήσουν την απόφασή τους όσον αφορά τις αιτιάσεις που προέβαλε η Επιτροπή ως προς τα άρθρα 2 και 12 του σχεδίου του νέου νόμου περί ταχυδρομείων,
Εκτιμώντας ότι:
Ι. ΠΡΑΓΜΑΤΙΚΑ ΠΕΡΙΣΤΑΤΙΚΑ
Το ενδεχόμενο κρατικό μέτρο
(1) Η Ολλανδία έχει απαγορεύσει με το άρθρο 2 και το άρθρο 12 παράγραφος 2 του νόμου της 26ης Οκτωβρίου 1988 σχετικά με την εκτέλεση της ταχυδρομικής υπηρεσίας (ταχυδρομικός κώδικας), σε κάθε επιχείρηση εκτός του εντολοδόχου της ταχυδρομικής υπηρεσίας, δηλαδή της επιχείρησης PTT-Post BV, να συλλέγει, να διαβιβάζει ή να διανέμει επιστολές βάρους μέχρι 500 γραμμαρίων, εκτός εάν οι επιχειρήσεις αυτές πληρούν τις τρεις ακόλουθες προϋποθέσεις:
- είναι ήδη καταχωρημένες,
- παρέχουν υπηρεσία σημαντικά ανώτερης ποιοτικής στάθμης έναντι της υπηρεσίας του ταχυδρομείου όσον αφορά τις καθυστερήσεις κατά την παράδοση και την παρακολούθηση κατά την μεταφορά,
- παρέχουν τη συγκεκριμένη υπηρεσία έναντι τιμής που δεν είναι μικρότερη από το κατώτατο όριο που έχει οριστεί με διάταγμα εφαρμογής (algemene maatregel van bestuur).
Η ολλανδική κυβέρνηση όρισε με διάταγμα της 19ης Δεκεμβρίου 1988 (Besluit minimumtarieven Koeriersdiensten) (1), το κατώτατο όριο σε 11,90 φιορίνια για το εσωτερικό ή για τα υπόλοιπα κράτη μέλη και σε 17,5 φιορίνια για τη διεθνή υπηρεσία εκτός Κοινότητας.
Το κατώτατο αυτό όριο δεν ισχύει για την PTT-Post BV, ή για την υπηρεσία της EMS. Τα καθορισθέντα από το διάταγμα ποσά είναι ανώτερα από ορισμένες τιμές που εφαρμόζουν οι διεθνείς διανομείς που ασκούν δραστηριότητα στην Ολλανδία τόσο για τις εσωτερικές αποστολές όσο και για τις αποστολές προς τα άλλα κράτη μέλη.
Επιπλέον, το διάταγμα της 12ης Μαΐου 1989 (2) που προσδιορίζει τους όρους καταχώρησης, επιβάλλει μόνο στις ιδιωτικές επιχειρήσεις ταχείας επίδοσης αλληλογραφίας την υποχρέωση να καταχωρούν ετησίως τα τιμολόγιά τους πριν από την 1η Μαρτίου. Το δεύτερο αυτό μέτρο αποσκοπεί στην παρεμπόδιση κάθε ευελιξίας κατά τις διαπραγματεύσεις των τιμολογίων με τους σημαντικούς πελάτες. Επίσης, αφορά κυρίως τις επιχειρήσεις που είναι εγκατεστημένες εκτός Ολλανδίας, οι οποίες οφείλουν, σε ετήσια βάση, να μεριμνούν για τη καταχώρηση όλων των τιμολογίων τους στη Χάγη, ανεξαρτήτως του όγκου της συλλεγείσας στην Ολλανδία αλληλογραφίας.
Η πρότερη κατάσταση
(2) Πριν από την έναρξη ισχύος του νόμου της 26ης Οκτωβρίου 1988, η ταχυδρομική υπηρεσία υπαγόταν στις διατάξεις του νόμου περί ταχυδρομείων του 1954. Ο νόμος αυτός μονοπωλούσε επίσης τη συλλογή και τη διανομή αλληλογραφίας για λογαριασμό των ολλανδικών ταχυδρομείων. Ωστόσο, στην πράξη, οι ολλανδικές αρχές δεν αντετίθεντο στην
ύπαρξη υπηρεσίας ταχείας επιδότησης των διεθνών διανομών στην Ολλανδία με τιμολόγια κατώτερα από το όριο που ποέβλεπε ο νέος νόμος. Η υπηρεσία ανταποκρινόταν σε ανάγκες τις οποίες το ταχυδρομείο δεν ήταν σε θέση να ικανοποιήσει. Το μονοπώλιο περιοριζόταν κατ' ουσία στη βασική υπηρεσία όσον αφορά τη μεταφορά αλληλογραφίας. Η υπηρεσία ταχείας επίδοσης τελούσε υπό καθεστώς ανταγωνισμού μεταξύ του ταχυδρομείου, με τη μορφή της υπηρεσίας EMS, και των διεθνών διανομέων.
Οι υπηρεσίες ταχείας επίδοσης απασχολούσαν την 1η Ιανουαρίου 1989 12 000 άτομα περίπου. Οι περισσότερες θέσεις απασχόλησης των ιδιωτικών επιχειρήσεων ταχείας επίδοσης αφορούν την ταχεία επίδοση ταχείας αλληλογραφίας στο εσωτερικό της Ολλανδίας μέρος της οποίας προορίζεται, για διεθνή διανομή προς τα άλλα κράτη μέλη. Οι υπηρεσίες αυτές παρέχονται από μικρομεσαίες επιχειρήσεις, στην κατάργηση των οποίων, προς όφελος της PTT-Post BV, αποσκοπεί η νέα ολλανδική νομοθεσία.
Η συγκεκριμένη υπηρεσία
(3) Η ταχυδρομική υπηρεσία καλύπτει δύο αγορές: τη βασική ταχυδρομική υπηρεσία και την υπηρεσία ταχείας επίδοσης αλληλογραφίας. Δεδομένου ότι πρόκειται για αγορές υπηρεσιών και όχι προϊόντων, η διάκριση μεταξύ των αγορών δεν μπορεί να θεμελιωθεί αποκλειστικά στα χαρακτηριστικά των μεταφερόμενων αντικειμένων. Η βασική διαφορά έγκειται στην προστιθέμενη αξία από τους παροχείς των εν λόγω υπηρεσιών στην απλή μεταφορά των συγκεκριμένων αγαθών.
Η βασική ταχυδρομική υπηρεσία συνίσταται στη διεκπεραίωση της αλληλογραφίας από τα ταχυδρομικά κυτία και τα ταχυδρομικά γραφεία που βρίσκονται διάσπαρτα σε όλη τη χώρα, στη διαλογή που πραγματοποιείται στα κεντρικά γραφεία και στην επίδοση, στα πλαίσια τακτικών διανομών, στα γραμματοκιβώτια των παραληπτών. Η υπηρεσία ταχείας επίδοσης αλληλογραφίας είναι τυποποιημένη υπηρεσία, ενσωματωμένη στη βασική υπηρεσία και παρουσιάζει μία μόνο διαφορά: την ταχύτερη μεταφορά στο εσωτερικό της Ολλανδίας αντί καταβολής τέλους κατ' αποκοπή.
Η υπηρεσία ταχείας επίδοσης αλληλογραφίας χαρακτηρίζεται, επιπλέον, από την αυξημένη ταχύτητα και την ασφάλεια κατά την μεταφορά έναντι της βασικής υπηρεσίας, όσον αφορά όλες ή ορισμένες από τις ακόλουθες πρόσθετες παροχές σύμφωνα με την εμπορική πολιτική των επιχειρήσεων:
- κατ' οίκον συλλογή της αλληλογραφίας,
- επίδοση εις χείρας του παραλήπτη,
- δυνατότητα αλλαγής καθ' οδόν του προορισμού ή του παραλήπτη,
- επιβεβαίωση στον αποστολέα της λήψης της αποστολής,
- παρακολούθηση της πορείας της αλληλογραφίας,
- εξατομικευμένη εξυπηρέτηση των πελατών και παροχή της υπηρεσίας κατ' επιλογή, ανάλογα με τις ανάγκες.
Το επιχείρημα των ολλανδικών αρχών ότι η υπηρεσία ταχείας επίδοσης αλληλογραφίας είναι ενσωματωμένη στις βασικές ταχυδρομικές υπηρεσίες δεν είναι βάσιμο από αυτή την άποψη. Το ταχυδρομείο της Ολλανδίας διαθέτει τη δυνατότητα παροχής και των δύο υπηρεσιών. Αυτό δεν αλλοιώνει, ωστόσο, το γεγονός ότι η υπηρεσία ταχείας επίδοσης απαιτεί δραστηριότητες συμπληρωματικές προς αυτές που παρέχονται στα πλαίσια της βασικής υπηρεσίας. Το γεγονός ότι μία και μόνη επιχείρηση παρέχει πολλές υπηρεσίες δεν αποδεικνύει ότι πρόκειται για ενιαία αγορά.
(4) Η αγορά της βασικής ταχυδρομικής υπηρεσίας και εκείνη της υπηρεσίας ταχείας επίδοσης αλληλογραφίας διαφοροποιούνται επίσης από τις ανάγκες στις οποίες ανταποκρίνονται. Οι υπηρεσίες αυτές δεν αλληλοεπικαλύπτονται. Η υπηρεσία ταχείας επίδοσης αλληλογραφίας καλύπτει τις ανάγκες των επιχειρηματιών στους οποίους εγγυάται την παράδοση στον παραλήπτη σε δεδομένη προθεσμία. Η βασική υπηρεσία, αντίθετα, ανταποκρίνεται στις ανάγκες του πλατύτερου κοινού για το οποίο η τιμή της παρεχόμενη υπηρεσίας είναι εξίσου καθοριστική με την ταχύτητα. Οι πρόσθετες υπηρεσίες που παρέχονται στα πλαίσια της υπηρεσία ταχείας επίδοσης αλληλογραφίας αντικατοπτρίζονται στα τιμολόγια. Η ανώτατη τιμή για τη βασική υπηρεσία, δηλαδή το ταχυδρομικό τέλος επιστολής 500 γραμμαρίων, ανέρχεται σε 4,5 φιορίνια. Αντίθετα, ακόμη και με τις επιπτώσεις που καθιερώθηκαν μέχρι την έναρξη ισχύος του διατάγματος της 19ης Δεκεμβρίου 1988 για τους σημαντικούς πελάτες, τα ταχυδρομικά τέλη για τις αποστολές ταχείας επίδοσης υπερβαίνουν σχεδόν πάντα τα 4,5 φιορίνια. Είναι σκόπιμο να υπογραμμιστεί ότι, σε κοινοτικό επίπεδο, το 95 % της αλληλογραφίας διεκπεραιώνεται από τη βασική υπηρεσία, έναντι του 5 % που διεκπεραιώνεται από την υπηρεσία ταχείας επίδοσης. Ωστόσο, ο κύκλος εργασιών της βασικής υπηρεσίας είναι μόνο δύο φορές ανώτερος από τον κύκλο εργασιών της υπηρεσίας ταχείας επίδοσης. Πράγματι, η βασική υπηρεσία είναι μια μαζική υπηρεσία με χαμηλή προστιθέμενη αξία, ενώ στην υπηρεσία ταχείας επίδοσης η προστιθέμενη αξία είναι υψηλή. Στην πράξη, οι δύο αυτές υπηρεσίες δεν είναι ανταγωνιστικές μεταξύ τους.
Ιστορικό
(5) Με επιστολή της 7ης Νοεμβρίου 1988, η Επιτροπή διατύπωσε επιφυλάξεις ως προς τις διατάξεις του άρθρου 12 παράγραφοι 1 και 2 του σχεδίου του νέου νόμου περί ταχυδρομείων, υποστηρίζοντας ότι θίγουν τη δραστηριότητα των επιχειρήσεων ταχείας επίδοσης αλληλογραφίας. Όταν πληροφορήθηκε την έγκριση του νόμου, η Επιτροπή, με τέλεξ της 29ης Νοεμβρίου 1988, ζήτησε συμπληρωματικές πληροφορίες και κάλεσε τις ολλανδικές αρχές να της υποβάλουν τις παρατηρήσεις τους σχετικά με την ενδεχόμενη ασυμβατότητα των διατάξεων του νόμου προς το κοινοτικό δίκαιο. Στο τέλεξ αναφερόταν, εξάλλου, ότι, εφόσον η ερμηνεία της Επιτροπής αποδεικνυόταν ακριβής, αν δηλαδή οι νέες διατάξεις απέκλειαν τους ανταγωνιστές του ταχυδρομείου από τμήμα της αγοράς της ταχείας επίδοσης αλληλογραφίας, η Επιτροπή ήταν σε θέση να λάβει απόφαση βάσει του άρθρου 90 παράγραφος 3 της συνθήκης. Με επιστολή της 13ης Δεκεμβρίου 1988, οι ολλανδικές αρχές απέστειλαν το οριστικό κείμενο του νόμου καθώς και τα πρακτικά των κοινοβουλευτικών συζητήσεων σχετικά με το νέο νόμο.
Με επιστολή της 16ης Ιανουαρίου 1989, οι ολλανδικές αρχές απάντησαν εξάλλου, επί της ουσίας των ερωτήσεων της Επιτροπής προβάλλοντας τα ακόλουθα επιχειρήματα: το νομοθετημένο μονοπώλιο περιορίζεται στην απαραίτητη έκταση για την εκτέλεση της διεθνούς ταχυδρομικής υπηρεσίας, η υπηρεσία κατεπειγόντων χρήζει επίσης προστασίας και το μονοπώλιο υφίσταται από το 1807. Το πρώτο επιχείρημα εκτίθεται λεπτομερώς στα σημεία 16 και 17. Το δεύτερο επιχείρημα δεν είναι βάσιμο δεδομένου ότι το ίδιο το ταχυδρομείο προσφέρει, στο πλαίσιο της υπηρεσίας EMS, ευνοϊκότερους όρους από τις τιμές της υπηρεσίας κατεπειγόντων. Ανταγωνίζεται λοιπόν αφεαυτού την εν λόγω υπηρεσία. Το τρίτο επιχείρημα δεν είναι επίσης βάσιμο, δεδομένου ότι η παλαιά νομοθεσία ανάγεται στην προ της εμφάνισης των ιδιωτικών επιχειρήσεων ταχείας επίδοσης αλληλογραφίας περίοδο και δεν εφαρμόστηκε ποτέ εις βάρος τους.
ΙΙ. ΝΟΜΙΚΗ ΕΚΤΙΜΗΣΗ
Η συγκεκριμένη επιχείρηση
(6) Το ταχυδρομείο της Ολλανδίας PTT-Post BV είναι επιχείρηση ιδιωτικού δικαίου, της οποίας το σύνολο των κεφαλαίων ανήκει στην PTT Nederland NV, που είναι επίσης ιδιωτικού δικαίου, αλλά το κεφάλαιό της ανήκει κατά 100 % στο ολλανδικό κράτος. Έχει συνάψει συμφωνία με το ταχυδρομείο άλλων κρατών μελών όσον αφορά τη διεκπεραίωση της ταχείας επίδοσης αλληλογραφίας προς και από τις χώρες αυτές υπό την εμπορική επωνυμία «EMS».
Η υπηρεσία «EMS» απευθύνεται σαφώς στην ίδια πελατεία με την υπηρεσία ταχείας επίδοσης αλληλογραφίας των ιδιωτικών επιχειρήσεων. Εξάλλου, η PTT-Post BV εξακολουθεί να παρέχει και την συνήθη υπηρεσία κατεπειγόντων.
(7) Η επιχείρηση PTT-Post BV είναι δημόσια επιχείρηση κατά την έννοια του άρθρου 90 παράγραφος 1 της συνθήκης, τα άρθρα 2 και 12 του νόμου περί ταχυδρομείων και την απόφαση της 19ης Δεκεμβρίου 1988 σύμφωνα με τα οποία της παρέχεται το αποκλειστικό δικαίωμα συλλογής, μεταφοράς και διανομής των επιστολών που δεν υπερβαίνουν τα 500 γραμμάρια, συνιστούν μέτρα εμπίπτοντα στις διατάξεις του εν λόγω άρθρου.
Άρθρο 86 της συνθήκης ΕΟΚ
(8) Από το άρθρο 90 της συνθήκης προκύπτει ότι οι επιχερήσεις, στις οποίες κράτος μέλος έχει εκχωρήσει αποκλειστικά δικαιώματα κατά την έννοια του εν λόγω άρθρου εξακολουθούν να εμπίπτουν στους κανονισμούς του ανταγωνισμού που περιλαμβάνονται στο άρθρο 86 της συνθήκης. Εμπίπτουν στις διατάξεις του άρθρου 86 εφόσον δεν αποδεικνύεται, δυνάμει του άρθρου 90 παράγραφος 2, ότι η εφαρμογή τους ενδέχεται να εκθέσει σε κίνδυνο αποτυχίας, δικαίω και πράξει, την ιδιαίτερη αποστολή που τους έχει ανατεθεί.
Η γεωγραφική αγορά και η συγκεκριμένη υπηρεσία
(9) Οι αγορές που αφορά το εν λόγω κρατικό μέτρο είναι η αγορά της επιστολής επιστολών βάρους μέχρι 500 γραμμαρίων από το έδαφος της Ολλανδίας και η συναφής αλλά χωριστή αγορά ταχείας επίδοσης αλληλογραφίας από το εν λόγω έδαφος.
Το συγκεκριμένο έδαφος ανταποκρίνεται στο κριτήριο της ουσιαστικότητας του άρθρου 86, δεδομένης της περιορισμένης σχετικής οικονομικής σημασίας της ολλανδικής αγοράς έναντι της κοινοτικής.
Στην αγορά αυτή, η υπηρεσία ταχείας επίδοσης αλληλογραφίας, όπως περιγράφεται στα σημεία 3 και 4, παρέχεται υπό όρους ανταγωνισμού όσον αφορά τα τιμολόγια, τα χαρακτηριστικά και τις ανάγκες που επιδιώκει να ικανοποιήσει σε αυτήν την επαρκώς ομοιογενή αγορά ώστε να διαφοροποιείται από τις άλλες υπηρεσίες.
Ύπαρξη δεσπόζουσας θέσης
(10) Λόγω της εκχώρησης του αποκλειστικού δικαιώματος της συλλογής, της μεταφοράς και της διανομής όλων των επιστολών βάρους μέχρι 500 γραμμαρίων που ταχυδρομούνται από την Ολλανδία, της τοποθέτησης ταχυδρομικών κυτίων και της έκδοσης γραμματοσήμων, η επιχείρηση PTT-Post BV κατέχει, όπως και το ταχυδρομείο από το 1954, δεσπόζουσα θέση όσον αφορά την παροχή βασικής ταχυδρομικής υπηρεσίας.
Τα αποκλειστικά αυτά δικαιώματα, που έχουν ως αποτέλεσμα τη μη δυνατότητα ύπαρξης ανταγωνισμού στην εν λόγω αγορά, παρέχουν στην επιχείρηση PTT-Post BV τη δυνατότητα να λειτουργεί ανεξάρτητα απέναντι στους ανταγωνιστές της που είναι αποκλεισμένη από την αγορά και τους καταναλωτές, που δεν διαθέτουν εναλλακτική λύση όσον αφορά τη βασική υπηρεσία.
Κατάχρηση δεσπόζουσας θέσης
α) Επέκταση της δεσπόζουσας θέσης
(11) Κατάχρηση δεσπόζουσας θέσης, κατά την έννοια του άρθρου 86, για επιχείρηση που κατέχει δεσπόζουσα θέση επί συγκεκριμένης αγοράς, συνιστά η αποκλειστική ανάθεση στην ίδια ή σε επιχείρηση που ανήκει στον ίδιο όμιλο συμπληρωματικής δραστηριότητας, η οποία είναι δυνατόν να ασκηθεί από άλλη επιχείρηση στο πλαίσιο των δραστηριοτήτων της σε συναφή αλλά χωριστή αγορά, με κίνδυνο την εξάλειψη κάθε ανταγωνιστικής δυνατότητας της εν λόγω επιχείρησης (1). Ο νέος νόμος αναθέτει στην PTT-Post BV το τμήμα της αγοράς της ταχείας επίδοσης αλληλογραφίας που αφορά τις αποστολές για τις οποίες το καταβαλλόμενο τέλος δεν υπερβαίνει τα 11,9 φιορίνια όπου, μέχρι την έναρξη ισχύος του νόμου αυτού, βρισκόταν σε ανταγωνιστική σχέση με τις ιδιωτικές επιχειρήσεις ταχείας επίδοσης αλληλογραφίας.
Ο νόμος της 26ης Οκτωβρίου 1988 και το διάταγμα της 19ης Δεκεμβρίου 1988 επεκτείνουν έτσι τη δεσπόζουσα θέση της PTT-Post BV στην αγορά της ταχείας επίδοσης αλληλογραφίας που διαφοροποιείται από τη βασική υπηρεσία. Στην αγορά αυτή, η PTT-Post BV διαθέτει στο εξής όχι μόνο δεσπόζουσα θέση λόγω της υποδομής της, που καλύπτει το σύνολο της Ολλανδίας, αλλά και ότι ο νόμος απαγορεύει στους ανταγωνιστές της στην αγορά να παράσχουν την υπηρεσία ταχείας επίδοσης αλληλογραφίας με τιμή κατώτερη των 11,9 φιορινίων, εξασφαλίζοντάς της έτσι τμήμα της αγοράς αυτής. Ο ανταγωνισμός στο υπόλοιπο τμήμα της αγοράς δεν αποκλείει τη δεσπόζουσα αυτή θέση. Η επιχείρηση PTT-Post BV έχει πράγματι τη δυνατότητα να αποκλείει στρατηγική αγοράς που λαμβάνει υπόψη τον ανταγωνισμό αυτό χωρίς, ωστόσο, να υποστεί τα επιζήμια αποτελέσματα της συμπεριφοράς αυτής. Στη συγκεκριμένη περίπτωση, η επιχείρηση PTT-Post BV μπορεί να καθορίσει απρόσκοπτα τη στρατηγική της έναντι των σημαντικότερων πελατών της όσον αφορά την ταχεία επίδοση αλληλογραφίας, δεδομένου ότι οι ανταγωνιστές της δεν είναι δυνατόν να προσφέρουν εκπτώσεις που καθιστούν τα τιμολόγια χαμηλότερα του κατώτατου νόμιμου ορίου.
β) Επιβολή άνισων τιμών και όρων
(12) Πριν από την έναρξη ισχύος του νέου νόμου, πολλές υπηρεσίες χρησιμοποιούσαν τις υπηρεσίες των ιδιωτικών επιχειρήσεων ταχείας επίδοσης αλληλογραφίας. Έκριναν ότι οι υπηρεσίες του ταχυδρομείου ανταποκρίνονταν λιγότερο, λόγω τιμής ή ποιότητας, στις ανάγκες τους στον εν λόγω τομέα. Οι επιχειρήσεις αυτές δεν έχουν πλέον τη δυνατότητα επιλογής μεταξύ του ταχυδρομείου και των ιδιωτικών επιχειρήσεων, όσον αφορά τις υπηρεσίες ταχείας επίδοσης επιστολών βάρους μέχρι 500 γραμμαρίων με τιμολόγια που φθάνουν έως τα 11,9 φιορίνια. Ο νόμος επιβάλλει σ' αυτούς να χρησιμοποιούν τις υπηρεσίες ταχείας επίδοσης της PTT-Post BV με όρους που καθορίζονται από αυτή ανεξαρτήτως αν οι εν λόγω όροι ανταποκρίνονται ή όχι στις ανάγκες τους.
γ) Περιορισμός της προσφοράς
(13) Το νέο μέτρο έχει αρνητική επίδραση ως προς τον αριθμό των παροχέων υπηρεσιών καθώς και την ποιότητα της εξυπηρέτησης. Πράγματι, αφότου οι ιδιωτικές επιχειρήσεις ταχείας επίδοσης αλληλογραφίας δεν μπορούν πλέον να παράσχουν αυτές τις υπηρεσίες, σε τιμή κατώτερη από 11,9 φιορίνια, οι πελάτες δεν απολαύουν πλέον υπηρεσιών ανάλογης ποιότητας, δεδομένου ότι το ολλανδικό ταχυδρομείο και η υπηρεσία EMS δεν παρέχουν ακόμη υπηρεσία ταχείας επίδοσης ανάλογης ταχύτητας και αξιοπιστίας. Υφίστανται, συνεπώς, ζημία δεδομένου ότι, αν επιθυμούν να εξακολουθήσουν να χρησιμοποιούν αυτή την υπηρεσία, καταβάλλουν τουλάχιστον 11,9 φιορίνια κατ' αποστολή, έναντι των κατώτερων τιμών που ίσχυαν μέχρι τότε.
(14) Επιπλέον, το μέτρο αυτό εμποδίζει τους ανταγωνιστές του ταχυδρομείου στον τομέα της ταχείας επίδοσης επιστολών άνω των 500 γραμμαρίων να παρέχουν πλήρες φάσμα υπηρεσιών ταχείας επίδοσης και τους θέτει, συνεπώς, σε μειονεκτική θέση έναντι του ταχυδρομείου. Πράγματι, το ολλανδικό ταχυδρομείο μπορεί να επωφεληθεί από το γεγονός ότι αποτελεί τη μοναδική επιχείρηση που μπορεί να προσφέρει υπηρεσίες σε τιμολόγια κατώτερα των ελαχίστων, παρέχοντας με τον τρόπο αυτό στους πελάτες του τις άλλες υπηρεσίες με τιμολόγια που προσεγγίζουν το οριακό κόστος, ενώ οι ανταγωνιστές του πρέπει να καταλογίζουν όλα τα έξοδα συλλογής και μεταφοράς αποκλειστικά και μόνο στις εκτός μονοπωλείου υπηρεσίες. Παραχωρώντας στο ταχυδρομείο την αποκλειστικότητα της αγοράς της ταχείας επίδοσης αλληλογραφίας σε τιμή που δεν υπερβαίνει το κανονικό κατώτατο όριο, η Ολλανδία εισάγει διάκριση ακόμη και για τις υπηρεσίες που δεν παρέχονται κατ' αποκλειστικότητα.
Εξάλλου ο δεύτερος όρος που επιβάλλεται στους ανταγωνιστές του ταχυδρομείου στην αγορά ταχείας επίδοσης αλληλογραφίας προκειμένου να συνεχίσουν να παρέχουν υπηρεσίες ανώτερες από του ταχυδρομείου, δεν συνιστά μόνο διάκριση κατά των ανταγωνιστών αλλά τους θέτει επίσης σε κατάσταση νομικής ανασφάλειας. Πράγματι, μολονότι η υπηρεσία διανομής επείγουσας αλληλογραφίας των ιδιωτικών επιχειρήσεων υπερέχει σήμερα στις περισσότερες περιπτώσεις, ποιοτικά από την υπηρεσία του ταχυδρομείου, η αρμόδια για τις επείγουσες αποστολές υπηρεσία του ταχυδρομείου EMS είναι δυνατό να επιτύχει μελλοντικά ανάλογο ποιοτικό επίπεδο. Δυνάμει του νέου νόμου, οι υπηρεσίες ταχείας επίδοσης αλληλογραφίας των ιδιωτικών πειχειρήσεων δεν έχουν πλέον τη δυνατότητα να πραγματοποιούν αποστολές από την Ολλανδία, εκτός εκείνων που υπερβαίνουν σε βάρος τα 500 γραμμάρια.
Επίπτωση επί των συναλλαγών μεταξύ των κρατών μελών
(15) Για να θεωρηθεί ένα μέτρο ως επιζήμιο για τις συναλλαγές μεταξύ κρατών μελών, δεν είναι απαραίτητη η συγκεκριμένη υποτίμηση των σημερινών επιπτώσεων του επί του όγκου των συναλλαγών· αρκεί, σύμφωνα με αυτούς καθαυτούς τους όρους των άρθρων 85 και 86 της συνθήκης να μπορεί ενδεχομένως να επηρεάσει τις εμπορικές συναλλαγές μεταξύ κρατών μελών. Είναι αδιαμφισβήτητο ότι εκχωρώντας αποκλειστικά σε μία μόνο επιχείρηση τς επείγουσες αποστολές βάρους μέχρι 500 γραμμαρίων σε τιμή κατώτερη των 11,9 φιορινίων με προορισμό τα άλλα κράτη μέλη, η ολλανδική κυβέρνηση έλαβε μέτρα τα οποία , ενδεχομένως, επηρεάζουν την υπηρεσία ταχείας επίδοσης αλληλογραφίας μεταξύ των κρατών μελών. Εξάλλου, ακόμη και αν ο περιορισμός δεν αφορούσε αποκλειστικά τις επείγουσες αποστολές με προορισμό το εσωτερικό των Κάτω Χωρών, ήταν δυνατόν να έχει επιπτώσεις επί των ανταγωνιστικών επιχειρήσεων που εδρεύουν σε άλλα κράτη μέλη, όσον αφορά την παροχή υπηρεσιών στην Ολλανδία. Πράγματι, η απαγόρευση που επιβλήθηκε στις επιχειρήσεις άλλων κρτών μελών που διανέμουν αλληλογραφία στην Ολλανδία και μεταφέρουν στους ολλανδούς πελάτες τους κάθε αποστολή η οποία στο εξής διεκπεραιώνεται από την PTT-Post BV, περιορίζει τις δυνατότητες τους να μειώσουν το κόστος της συλλογής και της διανομής στην Ολλανδία με τα έσοδα από την μεταφορά αλληλογραφίας των πελατών τους στο εσωτερικό της χώρας. Εξάλλου, αφαιρεί απ' αυτούς τη δυνατότητα να εκχωρούν υπεργολαβία σε ολλανδούς αναδόχους τη συλλογή και τη διανομή της αλληλογραφίας στην Ολλανδία ή, τουλάχιστον, καθιστά ακριβότερη την παροχή υπηρεσιών των αναδόχων αυτών. Η απαγόρευση αυτή αποσκοπεί να παρεμποδίσει την προσφορά υπηρεσιών ταχείας επίδοσης αλληλογραφίας από τις γειτονικές χώρες ή να καταστήσει τις υπηρεσίες αυτές περισσότερο δαπανηρές.
Άρθρο 90 παράγραφος 20 της συνθήκης ΕΟΚ
(16) Η διάκριση που εμπεριέχεται στην ολλανδική νομοθεσία μεταξύ, αφενός, της αποκλειστικής υπηρεσίας και, αφετέρου, των άλλων ταχυδρομικών υπηρεσιών αποσκοπεί στη διασφάλιση της ποιότητας της φύσης υπηρεσίας. Με τη διάκριση αυτή, η ολλανδική κυβέρνηση επιδιώκει να καθορίσει ποια είναι οικονομικά συμφέρουσα υπηρεσία και ποια όχι. Σύμφωνα με τη συνθήκη η Επιτροπή οφείλει να αξιολογήσει την οριοθέτηση αυτή ως προς το άρθρο 90 παράγραφος 2 της συνθήκης ΕΟΚ. Δυνάμει του άρθρου αυτού, οι διατάξεις της συνθήκης και ιδίως οι διατάξεις περί ανταγωνισμού αναιρούν την πραγμάτωση, δικαίω και πράξει, της ιδιαιτέρας αποστολής που τους έχει ανατεθεί. Η απόδειξη του αποτελέσματος της εφαρμογής των κανόνων της συνθήκης εναπόκειται στο κράτος μέλος.
(17) Στην προκειμένη περίπτωση, η Ολλανδία αιτιολογεί την επέκταση της δεσπόζουσας θέσης των ταχυδρομείων με την αναγκαιότητα διασφάλισης για το ταχυδρομείο επαρκών εσόδων που του επιτρέπουν να επιτελεί την αποστολή που του έχει ανατεθεί. Ο ανταγωνισμός των ιδιωτικών επιχειρήσεων ταχείας επίδοσης αλληλογραφίας ενέχει τον κίνδυνο να αφήνει στο ταχυδρομείο μόνο τους λιγότερο συμφέροντες οικονομικά προορισμούς. Το ολλανδικό ταχυδρομείο αύξησε τα κέρδη του από 9 σε 130 εκατομμύρια φιορίνια κατά την περίοδο 1986/87, παρά τον ανταγωνισμό αυτόν. Κατά το παρελθόν, το ταχυδρομείο πραγματοποιούσε ετήσιο κύκλο εργασιών, όσον αφορά τις επείγουσες αποστολές, της πράξης των 40 εκατομμυρίων φιορινίων περίπου, παρά τον υφιστάμενο ανταγωνισμό εκ μέρους των ιδιωτικών επιχειρήσεων ταχείας επίδοσης αλληλογραφίας. Όσον αφορά τα συνήθη κατεπείγοντα, ο ανταγωνισμός αυτός δεν εμπόδισε την αύξηση του αριθμού των αποστολών σε 3,5 εκατομμύρια το 1983 και σε 4,7 εκατομμύρια το 1987.
Δεν αποδεικνύεται, λοιπόν, ότι η βασική ταχυδρομική υπηρεσία ζημιώθηκε από τη διατήρηση της υφιστάμενης ανταγωνιστικής κατάστασης μέχρι την έναρξη ισχύος του νέου νόμου ώστε να αποβαίνει το εν λόγω μέτρο αποφασιστικό για την οικονομική ισορροπία του ταχυδρομείου. Η αναγκαιότητα επέκτασης της δεσπόζουσας θέσης του ταχυδρομείου στην αγορά ταχείας επίδοσης αλληλογραφίας, που είναι δευτερεύουσας σημασίας γι' αυτό, δεν συνιστά αντικειμενική αναγκαιότητα η οποία να δικαιολογεί την κατάργηση του ανταγωνισμού στην εν λόγω αγορά.
Στην πραγματικότητα, το ταχυδρομείο διαθέτει ήδη μη ευκαταφρόνητα πλεονεκτήματα για τη διεκπεραίωση αυτής της αποστολής. Διαθέτει το αποκλειστικό δικαίωμα να τοποθετεί ταχυδρομικά κυτία και να εκδίδει γραμματόσημα, απαλλάσεται των υποχρεώσεων που απορρέουν από το νόμο περί των οδικών μεταφορών (wet autovervoer goederen) και από το διάταγμα σχετικά με τη διάρκεια των δρομολογίων (rijtijden besluit), και πραγματοποιεί οικονομίες κλίμακας με τη χρησιμοποίηση του προσωπικού και της υποδομής, κυρίως με την παροχή εκπτώσεων επί των τιμολογίων της υπηρεσίας EMS.
Εξάλλου, η PTT-Post BV αντεπεξέρχεται σήμερα άριστα στον ανταγωνισμό των ιδιωτικών επιχειρήσεων. Δεν είναι υποχρεωμένη να παρέχει υπηρεσίες στο σύνολο της χώρας με τα ίδια τιμολόγια. Προβαίνει σε σημαντικές εκπτώσεις των οποίων η συμβατότητα προς το άρθρο 86 της συνθήκης ΕΟΚ κρίνεται, σε ορισμένες περιπτώσεις, ως αμφίβολη(4). Η επιχείρηση PTT-Post BV μπορεί έτσι, όπως και οι ιδιωτικοί της ανταγωνιστές, να εκτιμήσει τις διαφορές κόστους κατά τον καθορισμό των τιμολογίων της. Δεν προκύπτει, επομένως, ότι η αποστολή γενικού ενδιαφέροντος έχει τέτοιο αντίκτυπο επί της διάρθρωσης (5) των τιμολογίων της επιχείρησης PTT-Post BV που να την αναγκάζει να παραβεί, στον τομέα της ταχείας επίδοσης αλληλογραφίας, τις υποχρεώσεις των κανόνων του ανταγωνισμού.
(18) Βάσει των προηγουμένων, η διατήρηση του υφιστάμενου συστήματος ανταγωνισμού μέχρι την έναρξη ισχύος του νέου νόμου δεν είναι τέτοια ώστε να παραβλάπτει τις υποχρεώσεις δημόσιας υπηρεσίας τις οποίες επέβαλε στο ταχυδρομείο η ολλανδική κυβέρνηση. Το μονοπώλιο της PTT-Post BV επί της βασικής ταχυδρομικής υπηρευσίας, το οποίο δεν αμφισβητείται από την παρούσα απόφαση, είναι σήμερα απόλυτα επαρκές για τη διασφάλιση της διατήρησης των υποχρεώσεων δημόσιας υπηρεσίας χωρίς να επηρεάζει τις συναλλαγές κατά τρόπο αντίθετο προς το συμφέρον της Κοινότητας,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι διατάξεις των άρθρων 2 και 12 του νόμου των Κάτω Χωρών της 26ης Οκτωβρίου 1988 σχετικά με την εκτέλεση της ταχυδρομικής υπηρεσίας από κοινού με τις διατάξεις του διατάγματος εφαρμογής της 19ης Δεκεμβρίου 1988, σχετικά με τη ταχεία υπηρεσία συλλογής, μεταφοράς και διανομής επιστολών βάρους μέχρι 500 γραμμαρίων σε ανώτατη τιμή 11,9 φιορινίων για την υπηρεσία προς τα κράτη μέλη και 17,5 φιορινίων προς τις χώρες εκτός Κοινότητας, καθώς και την υποχρέωση προηγούμενης καταχώρησης των τιμολογίων η οποία επιβάλλεται από το διάταγμα της 12ης Μαΐου 1989, είναι ασυμβίβαστες προς το άρθρο 90 παράγραφος 1 της συνθήκης ΕΟΚ σε συνάρτηση προς το άρθρο 86 της εν λόγω συνθήκης
Άρθρο 2
Η Ολλανδία οφείλει να ενημερώσει την Επιτροπή, σε προθεσμία δύο μηνών από την κοινοποίηση της παρούσας
απόφασης, σχετικά με τα μέτρα που έχει λάβει προκειμένου να συμμορφωθεί προς την παρούσα απόφαση.
Άρθρο 3
Η παρούσα απόφαση απευθύνεται στο Βασίλειο των Κάτω Χωρών.
Βρυξέλλες, 20 Δεκεμβρίου 1989.

Labels: 12
4
18